CELEX: 32015R1426
Language: da
Date: 2015-08-25 00:00:00
Title: Kommissionens gennemførelsesforordning (EU) 2015/1426 af 25. august 2015 om godkendelse af et præparat af benzoesyre, thymol, eugenol og piperin som fodertilsætningsstof til slagtekyllinger, hønniker og mindre udbredte fjerkræarter bestemt til slagtning eller æglægning (indehaver af godkendelsen er DSM Nutritional Product) (EØS-relevant tekst)

26.8.2015   
            
            
               DA
            
            
               Den Europæiske Unions Tidende
            
            
               L 223/6
            
         KOMMISSIONENS GENNEMFØRELSESFORORDNING (EU) 2015/1426
   af 25. august 2015
   om godkendelse af et præparat af benzoesyre, thymol, eugenol og piperin som fodertilsætningsstof til slagtekyllinger, hønniker og mindre udbredte fjerkræarter bestemt til slagtning eller æglægning (indehaver af godkendelsen er DSM Nutritional Product)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af benzoesyre, thymol, eugenol og piperin. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »zootekniske tilsætningsstoffer« af et præparat af benzoesyre, thymol, eugenol og piperin som fodertilsætningsstof til slagtekyllinger, hønniker og mindre udbredte fjerkræarter bestemt til slagtning eller æglægning.
            
         
               (4)
            
            
               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 7. marts 2012 (2) og 28. oktober 2014 (3), at præparatet af benzoesyre, thymol, eugenol og piperin under de påtænkte anvendelsesbetingelser ikke har skadelige virkninger på dyrs eller menneskers helbred eller miljøet, og at det potentielt kan forbedre forholdet mellem foderindtag og tilvækst hos slagtekyllinger. Autoriteten vurderede, at konklusionen kan udvides til også at omfatte hønniker. Idet præparatets virkemåde kan formodes at være den samme hos alle fjerkræarter, kan konklusionen også udvides til at omfatte mindre udbredte fjerkræarter bestemt til slagtning eller æglægning. Autoriteten mener ikke, at der er behov for særlige krav om overvågning efter markedsføringen. Den har også verificeret den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af præparatet af benzoesyre, thymol, eugenol og piperin viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af præparatet godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2012;10(3):2620.
   
      (3)  EFSA Journal 2014;12(11):3896.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Øvrige bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af zootekniske parametre)
                  
               
            
                  4d10
               
               
                  DSM Nutritional Products AG repræsenteret i EU af DSM Nutritional Products Sp. z o.o. (Polen)
               
               
                  Præparat af benzoesyre thymol, eugenol, piperin
               
               
                  
                     Tilsætningsstoffets sammensætning
                  
                  Præparatet af benzoesyre, thymol, eugenol og piperin indeholder:
                  
                              —
                           
                           
                              benzoesyre 80 %-83 %
                           
                        
                              —
                           
                           
                              thymol 1 %-1,9 %
                           
                        
                              —
                           
                           
                              eugenol 0,5 %-1 %
                           
                        
                              —
                           
                           
                              piperin 0,05 %-0,1 %
                           
                        
                              —
                           
                           
                              benzylsalicylat, isoamylsalicylat og transanethol ≤ 0,6 %
                           
                        
                     Aktivstoffernes karakteristika
                  
                  benzoesyre (≥ 95,5 % renhed): C7H6O2 CAS-nr.: 65-85-0
                  thymol (1): C10H14O CAS-nr.: 89-83-8
                  eugeno (1): C10H12O2 CAS-nr.: 97-53-0
                  piperin (1): C17H19O3N CAS-nr.: 94-62-2
                  isoamylsalicylat (1) CAS-nr.: 87-20-7
                  benzylsalicylat (1) CAS-nr.: 118-58-1
                  transanetol (1) CAS-nr.: 4180-23-8
                  
                     Analysemetode
                      (2)
                  
                  Kvantificering af det samlede indhold af benzoesyre i fodertilsætningsstoffet og forblandingerne:
                  
                              —
                           
                           
                              Højtryksvæskekromatografi med omvendt fase kombineret med ultraviolet detektion (RP-HPLC-UV).
                           
                        Til bestemmelse af benzoesyre i fuldfoder:
                  
                              —
                           
                           
                              Gaskromatografi med massespektrometrisk isotopfortynding (GC-IDMS)
                           
                        Til bestemmelse af thymol, eugenol og piperin i fodertilsætningsstoffet:
                  
                              —
                           
                           
                              Gaskromatografi kombineret med flammeioniseringsdetektor (GC-FID)
                           
                        
               
                  Slagtekyllinger
                  Hønniker
                  Mindre udbredte fjerkræarter bestemt til slagtning og æglægning
               
               
                  —
               
               
                  —
               
               
                  300
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringsbetingelser og pelleteringsstabilitet.
                           
                        
                              2.
                           
                           
                              Tilsætningsstoffet må ikke blandes med andre kilder til benzoesyre eller benzoater.
                           
                        
                              3.
                           
                           
                              Sikkerhedsforanstaltninger: Der skal bæres åndedrætsværn, sikkerhedsbriller og handsker under håndteringen.
                           
                        
                              4.
                           
                           
                              Anbefalet minimumsdosis: 300 mg/kg fuldfoder
                           
                        
               
                  15.9.2025
               
            
         (1)  JECFA, Online Edition: »Specifications for Flavourings« — http://www.fao.org/ag/agn/jecfa-flav/index.html#T
      
         (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports